《逢腊》
宋代·刘黻

一岁忽逢腊，倚阑清气浮。
雪飞浙山上，月照楚江头。
家远易成梦，酒悭难散愁。
读书果何补，自笑不骑牛。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。